Pasaules čempionāts šahā sievietēm

Pasaules šaha čempionāts sievietēm (Pasaules sieviešu šaha čempionāts) ir sacensības, kuru mērķis ir ar turnīru, mačturnīru un maču palīdzību noskaidrot planētas labāko šahisti.

Pirmās sieviešu starptautiskās sacensības notika 19. gadsimta beigās — 20. gadsimta sākumā. Oficiāli pasaules čempiones tituls tika apstiprināts 1927. gadā pēc FIDE iniciatīvas. No 1927. līdz 1939. gadam FIDE organizētie Pasaules šaha čempiones nosaukuma izcīņas turnīri notika vienlaicīgi ar FIDE kongresiem un šaha olimpiādēm (nāciju turnīriem). Pavisam pirmskara periodā notika 7 turnīri un 2 mači, tajos visos  uzvarēja Vera Menčika (+78 -1 =4).

Pēc Menčikas bojāejas, jaunas pasaules šaha čempiones noskaidrošanai, FIDE organizēja Maskavā (1949. gada decembris — 1950. gada janvāris) speciālu trīs dalībnieču mačturnīru, kurā uzvarēja un pasaules šaha čempiones lauru vainagu saņēma Ludmila Rudenko. No tā laika līdz 1999. gadam darbojās FIDE noteikta pasaules šaha čempiones nosaukuma izcīņas sistēma: notika zonālie (no 1951. gada), starpzonālie (no 1971. gada) turnīri, pretendenšu turnīri (no 1971. gada mači). Pasaules čempionei vienreiz trijos gados (1985—1986, vienreiz divos gados) vajadzēja aizstāvēt savu titulu. 1952. gada pretendenšu turnīrā uzvarēja Jeļizaveta Bikova (PSRS) un ieguva tiesības uz maču ar Rudenko. Mačs notika 1953. gadā un beidzās ar Bikovas uzvaru. Uzvarot nākamo pretendenšu turnīru, tiesības spēlēt maču ar Bikovu izcīnīja Olga Rubcova. Tomēr FIDE nolēma mača vietā rīkot mačturnīru, dodot iespējas par pasaules čempiones titulu cīnīties arī Ludmilai Rudenko. 1956. gadā triju dalībnieču mačturnīrā uzvarēja Olga Rubcova un kļuva par 4. pasaules čempioni. 1958. gadā Bikova atguva titulu un noturēja to līdz 1962. gadam, kad zaudēja maču  Nonai Gaprindašvili. Trīs reizes (1965, 1969, 1972) uzvarot mačus pret Allu Kušniru un vienreiz (1972) Nanu Aleksandriju, Nona Gaprindašvili pabija čempiones tronī 16 gadus. 1978. gada viņu mačā pārspēja cita gruzīnu šahiste Maija Čiburdanidze. Arī Čiburdanidze bija čempiones godā ilgāku laiku. Pēc uzvaras pār Gaprindašvili viņa mačos spēlēja neizšķirti ar Nanu Aleksandriju (1981), uzvarēja Irinu Levitinu (1984), Jeļenu Ahmilovsku (1986) un Nanu Joseliani (1988), bet 1991. gadā zaudēja ķīnietei Sje Dzjuņai.

1990. gadu sākumā cīņā par pasaules čempiones titulu iesaistījās vecākā no māsām Polgārām — Žuža, kas nesen bija izpildījusi lielmeistara normu vīriešu turnīrā, bet no spēlēšanas sieviešu turnīros līdz šim vairījusies. 1992. gadā viņa uzvarēja kandidātu turnīrā un, lai kļūtu par pretendenti, viņai vajadzēja mačā pieveikt turnīra otrās vietas ieguvēju Nanu Joseliani. Tomēr 1993. gadā notikušais 8 partiju mačs beidzās neizšķirti, uzvarētāju nenoskaidroja arī 4 papildpartijas. Līdz ar to pretendenti noteica ar izlozi, kurā veiksme uzsmaidīja Joseliani. Tomēr Joseliani nespēja izrādīt nopietnu pretestību pasaules čempionei Sje Dzjuņai  un maču zaudēja ar 2½:8½. Nākamais pasaules čempionāta cikls Žužai Polgārai bija veiksmīgs. 1994. gadā viņa uzvarēja kandidātu turnīrā, 1995. gadā — maču ar kandidātu turnīra otrās vietas ieguvēju Maiju Čiburdanidzi, 1996. gadā — maču par pasaules čempiones nosaukumu ar 8½:4½ pārspējot esošo čempioni Sje Dzjuņu.  1999. gadā Polgāra atteicās aizstāvēt savu titulu,  tāpēc maču par pasaules čempiones nosaukumu izspēlēja abas pretendentu turnīra uzvarētājas Sje Dzuņa un Alisa Gaļļamova. Maču uzvarēja un pasaules čempiones titulu atguva Sje Dzuņa.

2000. gadā FIDE, pasaules čempiones noskaidrošanai, ieviesa izslēgšanas sistēmu. Šai sistēmai bija trūkumi — četru partiju mačs bija par īsu, lai spēcīgākā šahiste pierādītu savu pārākumu, spēcīgākā šahiste ne vienmēr kļuva par turnīra uzvarētāju. Līdz ar to čempiones pēc katra izslēgšanas turnīra mainījās. 
2000. gadā izslēgšanas turnīrā uzvarēja un par pasaules čempioni kļuva Sje Dzjuņa, 2001 — Džu Čeņa, 2004 — Antoaneta Stefanova, 2006 — 	Sjui Juihua, 2008 — Aleksandra Kosteņuka, 2010 — Hou Jifaņa.

Lai novērstu izslēgšanas sistēmas nepilnības, 2010. gadā FIDE to uzlaboja. Tagad gadu pēc izslēgšanas sistēmas turnīra pasaules čempionei vajadzēja aizstāvēt savu titulu mačā ar pretendenti, kura ir izcīnījusi šādas tiesības FIDE «Grand Prix» turnīru sērijā.

2011. gadā Hou Jifaņai aizstāvēja savu pirms gada izslēgšanas turnīrā izcīnīto pasaules čempiones titulu. Tas līdz šim ir vienīgais šāds gadījums, jo gan Anna Ušeņina (2013), gan Marija Muzičuka (2016) zaudēja savu pirms gada izcīnīto čempiones titulu mačos pret Hou Jifaņu, bet 2017. gada izslēgšanas turnīra uzvarētāja Taņa Džunji 2018. gadā zaudēja Dzjui Veņdzjuņai.

2020. gadā FIDE nolēma atteikties no pasaules čempionātiem pēc izslēgšanas sistēmas. Pasaules čempione tika noskaidrota mačā starp esošo titula īpašnieci un pretendenti, par kuru kļuva astoņu dalībnieču turnīra vai maču uzvarētāja.

 Oficiālie turnīri un mači 
 Gads Valsts Pilsēta Pasaules čempione Pretendente(s) Rezultāts Formāts Pasaules šaha čempionāts sievietēm (1927–1944) 1927  Londona  Vera MenčikaKatras sacensības (turnīra, mačturnīra, mača) uzvarētāja (pasaules čempiones titula ieguvēja vai saglabātāja) izcelta ar pustreknu tekstu. 11  spēlētājas 10½ no 11 12-spēlētāju turnīrs 1930  Hamburga  Vera Menčika 4 spēlētājas 6½ no 8 5-spēlētāju divriņķu  turnīrs 1931  Prāga  Vera Menčika 4 spēlētājas 8 no 8 5-spēlētāju divriņķu  turnīrs 1933  Folkstona  Vera Menčika 7 spēlētājas 14 no 14 8-spēlētāju divriņķu  turnīrs 1934  Roterdama  Vera Menčika  Soņa Grafa 3 : 1 4-partiju mačs 1935  Varšava  Vera Menčika 9 spēlētājas 9 no 9 10-spēlētāju apļa turnīrs 1937  Stokholma  Vera Menčika 25 spēlētājas 14 no 14 26-spēlētāju Šveices sistēmas turnīrs 1937  Zemmeringa  Vera Menčika  Soņa Grafa 11½ : 4½  16-partiju mačs 1939  Buenosairesa  Vera Menčika 19 spēlētājas 18 no 19 20-spēlētāju apļa turnīrs 1944. gadā Londonas bombardēšanas laikā Vera Menčika gāja bojā  būdama pasaules čempiones titula īpašniece. Pasaules šaha čempionāts sievietēm (1944–1950) Starplaiks līdz jaunas čempiones noskaidrošanai. Pasaules šaha čempionāts sievietēm (1950–1999) 1950  Maskava  Ludmila Rudenko 15 spēlētājas 11½ no 15 16-spēlētāju apļa turnīrs 1953  Maskava  Ludmila Rudenko  Jeļizaveta Bikova 6 : 8 14-partiju mačs 1956  Maskava  Olga Rubcova  2 spēlētājas  10 no 16 3-spēlētāju mačturnīrs. 1958  Maskava  Olga Rubcova  Jeļizaveta Bikova 5½ : 8½ 16-partiju mačs (līdz uzvarai mačā) 1959  Maskava  Jeļizaveta Bikova  Kira Zvorikina 8½ : 4½ 16-partiju mačs (līdz uzvarai mačā) 1962  Maskava  Jeļizaveta Bikova  Nona Gaprindašvili 2 : 9 16-partiju mačs (līdz uzvarai mačā) 1965  Rīga  Nona Gaprindašvili  Alla Kušnira 8½ : 4½ 16-partiju mačs (līdz uzvarai mačā) 1969  Tbilisi  Maskava  Nona Gaprindašvili  Alla Kušnira 8½ : 4½ 16-partiju mačs (līdz uzvarai mačā) 1972  Rīga  Nona Gaprindašvili  Alla Kušnira 8½ : 7½ 16-partiju mačs 1975  Picunda  Tbilisi  Nona Gaprindašvili  Nana Aleksandrija 8½ : 7½ 16-partiju mačs 1978  Tbilisi  Nona Gaprindašvili  Maija Čiburdanidze 6½ : 8½ 16-partiju mačs (līdz uzvarai mačā) 1981  Bordžomi  Tbilisi  Maija Čiburdanidze  Nana Aleksandrija 8 : 8FIDE statuti paredzēja, ka neizšķirtā mača gadījumā pasaules čempiones titulu saglabā esošā pasaules čempione. 16-partiju mačs 1984  Volgograda  Maija Čiburdanidze  Irina Levitina 8½ : 5½ 16-partiju mačs (līdz uzvarai mačā) 1986  Sofija  Maija Čiburdanidze  Jeļena Ahmilovska 8½ : 5½ 16-partiju mačs (līdz uzvarai mačā) 1988  Telavi  Maija Čiburdanidze  Nana Joseliani 8½ : 7½ 16-partiju mačs 1991  Manila  Maija Čiburdanidze  Sje Dzjuņa 6½ : 8½ 16-partiju mačs (līdz uzvarai mačā) 1993  Monako  Sje Dzjuņa  Nana Joseliani 8½ : 2½ 16-partiju mačs (līdz uzvarai mačā) 1996  Haena  Sje Dzjuņa  Žuža Polgāra 4½ : 8½ 16-partiju mačs (līdz uzvarai mačā)
 Gads Valsts Pilsēta Pasaules čempione Pretendente64 spēlētāju izslēgšanas turnīros — fināliste. Rezultāts Formāts Pasaules šaha čempionāts sievietēm (1999–2018) 1999    Kazaņa  Šeņjana  Sje Dzjuņa  Alisa Gaļļamova 8½ : 6½ 16-partiju mačs (līdz uzvarai mačā) 2000  Ņūdeli  Sje Dzjuņa  Cjiņa Kaņjina 2½ : 1½ 64 spēlētāju izslēgšanas turnīrs (4 partiju finālmačs) 2001  Maskava  Džu Čeņa  Aleksandra Kosteņuka 5 : 3 64 spēlētāju izslēgšanas turnīrs (4 partiju finālmačs plus taibreks) 2004  Elista  Antoaneta Stefanova  Jekaterina Kovaļevska 2½ : ½ 64 spēlētāju izslēgšanas turnīrs (4 partiju finālmačs, līdz uzvarai) 2006  Jekaterinburga  Sjui Juihua  Alisa Gaļļamova 2½ : ½ 64 spēlētāju izslēgšanas turnīrs (4 partiju finālmačs, līdz uzvarai) 2008  Naļčika  Aleksandra Kosteņuka  Hou Jifaņa 2½ : 1½ 64 spēlētāju izslēgšanas turnīrs (4 partiju finālmačs) 2010  Hataja  Hou Jifaņa  Žuaņa Lufei 5 : 3 64 spēlētāju izslēgšanas turnīrs (4 partiju finālmačs plus taibreks) 2011  Tirāna  Hou Jifaņa  Humpi Koneru 5½ : 2½ 10-partiju mačs (līdz uzvarai mačā) 2012  Hantimansijska  Anna Ušeņina  Antoaneta Stefanova 3½ : 2½ 64 spēlētāju izslēgšanas turnīrs (4 partiju finālmačs plus taibreks) 2013  Taizhou  Anna Ušeņina  Hou Jifaņa 1½ : 5½ 10-partiju mačs (līdz uzvarai mačā) 2015  Soči  Marija Muzičuka  Nataļja Pogoņina 2½ : 1½ 64 spēlētāju izslēgšanas turnīrs (4 partiju finālmačs) 2016  Ļviva  Marija Muzičuka  Hou Jifaņa 3 : 6 10-partiju mačs (līdz uzvarai mačā) 2017  Teherāna  Taņa Džunji  Anna Muzičuka 3½ : 2½ 64 spēlētāju izslēgšanas turnīrs (4 partiju finālmačs plus taibreks) 2018  Šanhaja  Čuncjina  Taņa Džunji  Dzjui Veņdzjuņa 4½ : 5½ 10-partiju mačs (līdz uzvarai mačā) 2018  Hantimansijska  Dzjui Veņdzjuņa  Katerina Lagno 5 : 3 64 spēlētāju izslēgšanas turnīrs (4 partiju finālmačs plus taibreks)
 Gads Valsts Pilsēta Pasaules čempione Pretendente Rezultāts Formāts Pasaules šaha čempionāts sievietēm (2020–pašlaik) 2020    Šanhaja  Vladivostoka  Dzjui Veņdzjuņa  Aleksandra Gorjačkina 8½ : 7½ 12-partiju mačs (plus 4 partiju taibreks) 2023    Šanhaja  Čuncjina  Dzjui Veņdzjuņa  Lei Tindzje 6½ : 5½ 12-partiju mačs (plus 4 partiju taibreks) 2025    Šanhaja  Čuncjina  Dzjui Veņdzjuņa  Taņa Džunji 6½ : 2½ 12-partiju mačs (plus 4 partiju taibreks)

 Piezīmes 

 Atsauces 

Kategorija:Pasaules čempionāti